10 Sathane o be a na le lebaka le le kgethegilego la go hlasela Baisiraele ba bogologolo. Gopola gore Mesia o be a tlo tšwa setšhabeng seo, le gona ke yena a bego a tlo pšhatla Sathane le go hlatsela gore Jehofa o na le tshwanelo ya go buša. (Genesi 3:15) Sathane o be a nyaka gore Baisiraele ba se sa amogelega go Modimo, ka gona o ile a dira sohle se a ka se kgonago go ba šilafatša ka go ba diriša sebe. O se ke wa nagana gore Sathane o ile a kwela Dafida bohloko ge a be a dira bohlotlolo. O se ke wa nagana gore o ile a šokela Moshe ge a be a palelwa ke go tsena Nageng ya Kholofetšo. Go ba gona, Sathane o tshelatshela ka lethabo ge a bona mohlanka wa Modimo a dira sebe se segolo. Ge e le gabotse, Diabolo o diriša dibe tšeo re di dirago go kwera Jehofa.—Diema 27:11.